θεοι. εν αμφιαραου εκ του λοτρωνος του ανδρειου οπως αν το υδωρ μη κωλυηται ρειν υπο της χαραδρας ο[τ]αν ρει αλλ ει χρησιμος ο λουτρων οταν χειμαζει ο θεος οχετομ ποησαι λιθινον κρυπτον το μεν μηκος αρξαμενον απο του στρωματος του της γεφυρας μεχρι της καταβασε[ι]ω[ς] της παρα τον γυναικειον λουτρωνα ταφρον ορυξαντα μηκος μεν το γεγραμμενον πλατος δε απο του αναλημματος του της χαραδρας τετταρων ποδων βαθος δε τριπουν θησει λιθους τους μεν εν τωι εδαφει φορμηδον συντιθεις προς αλληλους αρμοττοντας και εις εδραν ασκαστους κατακρουων τον λιθον εκαστον μολυβδωι η λιθωι επικοψας δε κατα κεφαλην και συνομαλισας προς την καταφοραν οπως αν ει ευρον επιθησει επι τουτων εξεργασμενους των λιθων τας εδρας ορθας και αστραφεις και [τ]ους αρμους ολους τα δε μετωπα αναπελεκησει ευτενη θησει δε τους λιθους ορθους επι τα τριημιποδια διαλειπων διαρρουν πλατος ποδος θησει δε εις εδραν ασκαστους [και] προς αλληλους αρμοττοντας συμβ[αλλων] τους αρμους ολους επικοψας δε κατα κεφαλην ευτενη συνστωρσει λιθοις συντιθεις προς αλληλους αρμοττοντας και εις εδραν ασκαστους τιθεις [αρτ]ιλιθιαν μηδαμου ποιων παρασαξει δε τους λιθους απαντας γει τει εκ της ταφρου λιθοις δε χρησεται τοις εκ του θεατρου του κατα το[μ] βωμον προσαγομενος αυτος αυτωι προς το εργον εαν δε μη ικανοι ωσιν παρεξουσιν οσων αν προσδει οι επιμεληται προς τωι εργωι αναιρησεται δε το εργον κατα τετραποδιαν και αποδωσει τελος εχον εικοσι ημερων αφ ης αν λαβει το αργυριον εμισθωσατο την τετραποδιαν μισθωτης φρυνος αλωπεκησι οικων εγγυητης τελεσιας τελλιου ευωνυμευς.
Boiotia — Oropos (Skala) — Amphiareion — 335-322 BC — IG VII 4255 — Syll.³ 973
 335-322 BC 